cyanic-selkie/wikianc huggingface dataset:
1750
Erlendis
Dáin
Marorka
Marorka er íslenskt fyrirtæki sem þróar orkustjórnunarkerfi fyrir skip með það að marki að draga úr olíunotkun skipa og þar með eldsneytiskostnaði og mengun. Fyrirtækið var stofnað í júní árið 2002 og er sprottið af vinnu Dr. Jóns Ágústar Þorsteinssonar, stofnanda og forstjóra fyrirtækisins, við doktorsverkefni sitt í vélaverkfræði frá Álaborgarháskóla.
Marorka vinnur m.a. að:
Árið 2008 var Marorka eitt af 37 norrænum fyrirtækum sem tilnefnd voru til umhverfisverðlauna Norðurlandaráðs.
Marorka er með ISO 9001:2000 gæðakerfi, og er vottað af Det Norske Veritas.
Tilvísanir
Nýsköpunarsjóður atvinnulífsins Rannís Morgunblaðið Skip.is - vefur sjómanna Tækni og vit 2007 Danish Export Group Association World Fishing
Sólon Guðmundsson
Sólon Guðmundsson (Sólon í Slúnkaríki) (6. ágúst 1860 – 14. október 1931) var verkamaður og furðuskáld á Ísafirði sem Þórbergur Þórðarson skrifaði um í Íslenskum aðli. Sólon var einsetukarl og furðulegur í háttum og bær hans, Slúnkaríki, var mjög undarlegur útlits, en við hann var hann jafnan kenndur. Slúnkaríkið stóð neðan til í fjallshlíðinni fyrir ofan Krókinn á Ísafirði. Listasalur Ísfirðinga heitir eftir bæ Sólons, og nefnist Slúnkaríki, og er í Aðalstræti 22.
Odesafylki
Odesafylki (Á úkraínsku: Оде́ська о́бласть - með latnesku stafrófi: Odeska oblast) er fylki í Úkraínu. Höfuðborgin er Odesa.
Making a Murderer
Making a murderer er bandarísk tíu þátta heimildarmynd sem Netflix birti fyrst 18.desember 2015. Handritshöfundar og leikstjórar eru Laura Ricciardi og Moira Demos. Þau könnuðu sögu Steven Avery frá Wisconsin. Hann var í 18 ár í fangelsi fyrir kynferðisafbrot og tilraun til manndráps á Penny Beerntsen og dómnum var síðan áfrýjað árið 2003. Árið 2005 var hann síðan handtekin vegna grunns um aðild á morði Teresa Halbach sem var ljósmyndari og var síðan dæmdur árið 2007 fyrir morðið á henni. Þáttaröðin fjallar einnig um handtöku, saksókn og dóm frænda Steven Avery, Brendan Dassey, sem var einnig ásakaður fyrir morðið á Teresa Halbach. Þáttaröðin var tekinn upp á tíu ára tímabili og þurftu höfundarnir að flakka á milli New York og Wisconsin á meðan tökum stóð. Jon Voight
Efni þáttarins
Þættirnir fara ítarlega í gegn um líf Steven Avery. Fjölskylda hans á land í bænum Manitowoc Country sem er í Wisconsin. Árið 1985 var Steven Avery handtekin og dæmdur fyrir kynferðisbrot og tilraun til manndráps á Penny Beernsten þrátt fyrir að hafa fjarvistarsönnun. Síðan eftir 18 ár í fangelsi var hann síðan áfrýjaður dómnum með hjálp sakleysis verkefnisins, þegar DNA í málinu pössuðu við annan mann. Steven Avery var síðan sleppt úr fangelsi árið 2003 og lagði hann fram 36 milljón dollara kæru gegn Manitowoc country og nokkrum embættismönnum vegna fyrstu handtöku hans. Stuttu seinna eftir að hann var að leggja fram kæruna var hann ásakaður um aðild í morði af Teresu Halbach, sem síðast sást á lóð Avery fjölskyldunnar þegar hún var að taka mynd af bíl sem var á sölu.
Þættirnir kanna málefni og aðferðir sýslumannanna sem leiddi til fyrsta dómsins hans. Þessir sömu menn tóku þátt í rannsókninni á morðinu á Teresu. Brendan Dassey, frændi Stevens, var einnig ásakaður og sekur fyrir að hjálpa honum við morðið á Teresu. Mál hans er tekið fyrir í þáttunum.
Einstaklingar í þáttunum
Avery family
Fornarlömb
Melanotaenia senckenbergianus
Melanotaenia senckenbergianus er tegund af regnbogafiskum sem er frá Aru-eyjum í Indónesíu.
Mælskufræði
Mælskufræði (fræðiheiti: rhetorica) var fræðigrein í miðaldaskólum ásamt málfræði og rökfræði og flokkast sem ein hinna þriggja frjálsu lista sem nefndar voru einu nafni þrívegurinn (trivium). Ein af undirstöðum mælskufræðinnar er að gera sér grein fyrir stílbrögðunum sem notast er við þegar lagt er út af einhverju af mælsku. Í fornöld og á miðöldum var mælskufræði nauðsynlegur undirbúningur öllum þeim sem vildu gerast málafærslumenn.
Mælskufræði var grundvallargrein til forna og á miðöldum, og var listin að koma fyrir sig orði og sinna málflutningi fyrir rétti, á þjóðarsamkomum (stjórnmálaumræðum) og til að halda lofræður. Höfuðáherslan var lögð á að orða ræðu sína á þann veg að áheyrendur snerust á sveif með málflytjanda. Elsta gerð mælskufræðinnar er kennsla í réttarræðum, málflutningi. Þessi grein hefst á Sikiley á 5. öld og berst síðan til Aþenu og Rómar. Elsta gríska ritið um mælskufræði sem varðveitt er í heilu lagi er Mælskufræðin eftir Aristóteles, samin á síðari hluta 4. aldar f.Kr. en fyrsta latneska kennslubókin í mælskufræði var „Rhetorica ad Herennium“ sem var samin um 80 f.Kr. og var lengi ranglega eignuð Cicero.
Seattle
thumb|right|[[Space Needle-byggingin er tákn Seattle]] thumb|Seattle og [[Mount Rainier í fjarska.]] thumb|Aðalbókasafnið. thumb|Seattle er við mitt Puget-sund.
Seattle er borg í norðvesturhluta Bandaríkjanna í Washingtonfylki á milli Puget-sunds og Washingtonvatns. Áætlaður íbúafjöldi árið 2016 var um 704 þúsund en 3,7 milljónir eru í borginni að meðtöldum nágrannabyggðum. Seattle er þekkt sem fæðingarstaður gruggtónlistar og kaffihúsakeðjunnar Starbucks. Borgin heitir eftir Seattle höfðingja frumbyggja svæðisins.
Íbyggni
Íbyggni er það einkenni hugsana og orða að vera um eitthvað, standa fyrir eða tákna eitthvað, þ.e. eiga sér viðfang. Hugtakið er notað til að lýsa tengslum hugar og heims. Það varð fyrst til í skólaspeki en var síðan kynnt til sögunnar á ný á 19. öld af austurríska heimspekingnum Franz Brentano í ritinu Sálfræði frá raunvísindalegu sjónarhorni (1874). Fornmenn höfðu ekki hugtakið íbyggni en veltu eigi að síður einnig fyrir sér tengslum hugar og heims.
Í hugspeki er ekki einungis talað um íbyggni orða og hugsana sem þau standa fyrir heldur einnig íbyggin viðhorf. Það eru viðhorf sem eiga sér staðhæfingu sem viðfang. Dæmi um íbyggin viðhorf eru trú, efi, von og ótti sem öll beinast að inntaki staðhæfingar. Ef staðhæfingin er t.d. „Það snjóar“ eru ólík viðhorf til þeirrar staðhæfingar fólgin í því að vona að það snjói, að efa að það snjói og svo framvegis.
Retorísk spurning
Retorísk spurning (stundum ræðuspurning) kallast stílbragð í mælskufræði sem er lagt fram sem spurning, retorískar spurningar eru notaðar þegar spyrjandinn býst ekki við svari heldur þegar hann vill koma einhverjum upplýsingum til skila (ekki er til dæmis búist við svari við ræðuspurningunni „hví ég Guð?“). Þessar upplýsingar geta verið dulbúnar skipanir („Hversu oft þarf ég að segja þér að taka til í herberginu þínu?“), bónir („Geturðu rétt mér kústinn?“), til að tjá yfirburði spyrjandans í samræðum eða til að ýja að því að aðspurður stígur ekki i vitið („Hversu oft þarf ég að útskýra þetta fyrir þér?“).
Védís
Védís er íslenskt kvenmannsnafn.
Víkingsvöllur
Víkingsvöllur er leikvangur knattspyrnufélagsins Víkings.
Leikvöllurinn var tilbúinn til notkunar í ágúst 2001 og var áhorfendastúkan tekin í notkun um vorið árið 2003 - hún tekur um 1200 manns í sæti.
Víkingsvöllur er settur við hlið félagsheimilisins, austast í Fossvoginum.
Vorið 2018 samdi Víkingur við Reykjavíkurborg um lagningu gervigrass á keppnisvöllinn.
Hjáleigubúskapur
Hjáleigubúskapur er búskapur þar sem búið er á litlum jarðarbletti, oftast leigulandi og afgjald er greitt með vinnuframlagi eða vörum. Á Íslandi leyfðu landeigendur við sjávarsíðuna útróðrarmönnum að setjast að nálægt býlum sínum og leyfðu þeim jarðarafnot og að halda bústofn en á móti unnu þeir hjá landeiganda við útræði. Hjáleigubúskapur (husmandsbrug) var algengur í Danmörku og voru árið 1895 í allri Danmörku 159147 hjáleigubændur sem höfðu land.
Þangbrandur (mannsnafn)
Þangbrandur er íslenskt karlmannsnafn.
Bermúda
Bermúda (eða Bermúdaeyjar) er breskt yfirráðasvæði í Atlantshafi austan við strönd Bandaríkjanna, um 1.070 km austan við Hatterashöfða í Norður-Karólínu. Þær eru skattaskjól. Eyjarnar voru uppgötvaðar snemma á 16. öld, en búseta hófst þar ekki fyrr en skipið Sea Venture strandaði þar árið 1609. Þessi atburður gæti hafa orðið William Shakespeare innblástur að leikritinu Ofviðrið.
Fyrsti Evrópubúinn sem sá eyjarnar var spænski skipstjórinn Juan de Bermúdez árið 1503 og draga eyjarnar nafn sitt af honum. Hann gerði tilkall til eyjanna, sem þá voru óbyggðar, fyrir hönd Spænska heimsveldisins. Bermúdez heimsótti eyjarnar tvisvar og gerði kort af eyjaklasanum en steig aldrei á land. Portúgalskir skipbrotsmenn eru taldir hafa skilið eftir sig áletrun á steini frá 1543 og evrópskir sjómenn slepptu þar lausum svínum til að nota sem vistir. Þau fjölguðu sér mikið og voru orðin villt þegar landnám Evrópubúa hófst. Árið 1609 hóf Virginíufélagið landnám á eyjunum eftir að fellibylur neyddi skipverja skipsins Sea Venture til að stranda því á rifi við eyjarnar til að koma í veg fyrir að það sykki.
Stjórn eyjanna var í höndum nýlendustjórnar Virginíu til 1613. Tveimur árum síðar tók Somerseyjafélagið við og stjórnaði nýlendunni til 1684. Þá var leyfi félagsins afturkallað og enska krúnan tók við. Eyjarnar urðu bresk nýlenda eftir sambandslögin 1707. Þegar Nýfundnaland varð hluti af Kanada árið 1949 varð Bermúda elsta nýlenda Breta og eftir að Alþýðulýðveldið Kína tók við stjórn Hong Kong er hún líka fjölmennasta nýlenda Breta. Fyrsta höfuðborg eyjanna, St. George's, var stofnuð árið 1612 og er þar elsta samfellda byggð Breta í Nýja heiminum.
Efnahagur Bermúda byggist á aflandsfjármálaþjónustu, tryggingum og ferðaþjónustu. Mestan hluta 20. aldar var landsframleiðsla Bermúda með því mesta sem gerðist í heiminum en alþjóðlega fjármálakreppan 2007-8 olli niðursveiflu. Loftslag á Bermúda er heittemprað. Bermúda er við norðurhorn Bermúdaþríhyrningsins. Eyjarnar eru í fellibyljabeltinu en njóta nokkurs skjóls af kóralrifi sem umkringir þær.
Heiti
Bermúda dregur nafn sitt af spænska sæfaranum Juan de Bermúdez sem uppgötvaði eyjarnar 1505.
Nafnið kemur einna fyrst fyrir í enskum textum í leikriti William Shakespeare, Ofviðrið, sem er innblásið af strandi skipsins Sea Venture, þótt það gerist ekki á eyjunum.
Könnun og landnám
Bermúda fannst snemma á 16. öld þegar spænski landkönnuðurinn Juan de Bermúdez kom þangað. Þar bjuggu þá engir frumbyggjar. Eyjarnar voru nefndar í bókinni Legatio Babylonica frá 1511 eftir sagnaritarann Pedro Mártir de Anglería og voru merktar inn á spænsk landakort frá því ári. Spænsk og portúgölsk skip notuðu eyjarnar sem birgðastöð til að sækja ferskvatn og kjöt. Talið er að portúgalskir skipbrotsmenn hafi grafið áletrun frá 1543 í stein í Spittal Pond-verndarsvæðinu. Sagnir um anda og djöfla spunnust út frá köllum fugla (líklegast brimdrúða) og háværum næturhljóðum frá villtum svínum. Vegna storma og hættulegra skerja varð eyjaklasinn þekktur sem „Djöflaeyjan“. Hvorki Spánverjar né Portúgalar reyndu að nema þar land.
Næstu öldina komu sjómenn oft til eyjanna en settust ekki að. Englendingar tóku að horfa til Nýja heimsins og stofnuðu loks nýlendu í Virginíu árið 1607. Tveimur árum síðar lagði floti af stað frá Englandi með nokkur hundruð landnema, mat og aðrar vistir, til að styrkja nýlenduna í Jamestown. Flotinn lenti í stormi og áhöfn flaggskipsins Sea Venture strandaði því á rifi við Bermúda til að koma í veg fyrir að það sykki. Allir um borð komust lífs af. Landnemarnir vildu síðar ekki fara þaðan eftir að hafa heyrt af erfiðum aðstæðum í Jamestown og gerðu nokkrar uppreisnartilraunir til að fá að vera áfram á Bermúda. Þeir færðu rök fyrir því að þeir mættu vera um kyrrt og koma á eigin stjórn. Nýju byggðinni var breytt í fangabúðir þar sem tvö skip voru smíðuð, Deliverance, og Patience. Enska krúnan gerði nú tilkall til Bermúda.
Árið 1612 hófu Englendingar að setjast að á eyjunum, sem fengu opinbera nafnið Virgineola þegar skipið Plough kom þangað. Nýja London (seinna nefnd St. George's Town) var stofnuð sama ár og gerð að fyrstu höfuðborg nýlendunnar. Hún er elsti enski bærinn í Nýja heiminum í samfelldri byggð.
Árið 1615 gekk nýlendan til Somers-eyjafélagsins, en eyjarnar höfðu þá fengið nafnið Somers-eyjar til heiðurs George Somers. Landnemar frá Bermúda stofnuðu Karólínunýlenduna og áttu þátt í stofnun annarra breskra nýlendna í Ameríku. Nokkrir aðrir staðir voru þá nefndir eftir eyjunum. Á þessum tíma voru fyrstu þrælarnir fluttir til eyjanna, bæði amerískir frumbyggjar frá Nýlendunum þrettán og Afríkubúar frá Atlantshafsversluninni.
Takmarkað land eyjaklasans leiddi til þess að þar voru sett ein elstu náttúruverndarlög Nýja heimsins. Árin 1616 og 1620 voru sett lög sem takmörkuðu veiðar á tilteknum fuglum og ungum skjaldbökum.
Borgarastríð og skipasmíðar
Árið 1649 stóð enska borgarastyrjöldin og Karl 1. Englandskonungur var hálshöggvinn í Whitehall-höll í London. Átökin náðu til Bermúda þar sem flestir landnemarnir voru trúir konungi. Konungssinnar ráku landstjóra Somers-eyja burt og kusu John Trimingham sem leiðtoga. Borgarastyrjöldin á Bermúda endaði þegar vopnaðir hópar tóku völdin og neyddu þingsinna til að flytjast þaðan til Bahamaeyja, undir forystu William Sayle.
Á 17. öld takmarkaði Somers-eyjafélagið skipasmíðar á eyjunum, því það þurfti á tekjum af landbúnaði eyjarskeggja að halda. Tóbaksútflutningur frá Virginíunýlendunni óx miklu hraðar en á Bermúda, svo íbúar þar tóku að snúa sér að verslun snemma á 17. öld. Afskipti félagsins urðu til þess að íbúar kröfðust afturköllunar sérleyfis félagsins 1684. Félagið var leyst upp í kjölfarið.
Bermúdabúar tóku nú að stunda skipasmíðar og lögðu landbúnaðarland undir bermúdaeini. Bermúdabúar náðu yfirráðum á Turks-eyjum og lögðu þær undir saltframleiðslu. Saltverslun varð undirstaða undir efnahag Bermúda næstu öldina. Íbúar eyjanna lögðu líka stund á hvalveiðar, sjórán og verslun.
Sjálfstæðisstríð Bandaríkjanna
Í september árið 1774 ákvað Meginlandsþingið í Bandaríkjunum að banna verslun við Bretland, Írland og Vestur-Indíur eftir 10. september 1775. Þetta hefði þýtt hrun í saltverslun eyjanna, hungursneyð og óeirðir. Eyjarnar höfðu lítil pólitísk tengsl við Bretland og Tucker-fjölskyldan kom saman í maí 1775 ásamt átta öðrum sóknarmönnum og ákvað að senda fulltrúa á Meginlandsþingið í júlí til að reyna að fá undanþágu frá banninu. Henry Tucker tók eftir grein í bannskjalinu sem heimilaði vöruskipti á bandarískum vörum fyrir hergögn. Þessi grein var staðfest af Benjamin Franklin þegar Tucker fundaði með Öryggisnefndinni í Pennsylvaníu. Aðrir staðfestu þetta fyrirkomulag, eins og Peyton Randolph, Öryggisnefnd Charlestown og George Washington.
Þrjú bandarísk skip frá Charlestown sigldu til Bermúda og 14. ágúst 1775 tóku þau 100 tunnur af byssupúðri úr voppnabúri eyjanna meðan landstjórinn, George James Bruere, svaf. Í kjölfarið á því ákvað Meginlandsþingið 2. október að veita Bermúda undanþágu frá verslunarbanninu og eyjarnar fengu á sig landráðastimpil í Bretlandi. Seinna sama ár samþykkti Breska þingið bann við verslun við uppreisnarnýlendurnar og sendi herskipið HMS Scorpion til að vakta eyjarnar. Fallbyssur voru fjarlægðar úr virkjum á eyjunum. Launverslun hélt þó áfram eftir hefðbundnum verslunarleiðum. Á Bermúda voru 120 skip sem héldu áfram verslun við St. Eustatius til 1781 og seldu salt í bandarískum höfnum.
Í júní 1776 kom herskipið Nautilus til eyjanna og síðan Galatea í september. Bresku skipstjórarnir hertóku bandarísk skip fyrir ránsfeng og ollu með því alvarlegum matarskorti á eyjunum, þar til Nautilus hélt á brott í október. Þegar Frakkland hóf þátttöku í stríðinu árið 1778 byggði Henry Clinton upp varnir eyjanna á nýju undir stjórn Williams Sutherland majórs. Í kjölfarið voru 91 frönsk og bandarísk skip tekin veturinn 1778-1779 sem aftur skapaði hungursneyð á eyjunum.
Þegar George Bruere lést árið 1780 fékk sonur hans, George yngri, sem var einarður konungssinni, stöðuna. Undir hans stjórn var tekið fyrir smygl og stjórn eyjanna skipuð öðrum konungssinnum. Jafnvel Henry Tucker hætti verslun við Bandaríkin vegna þess hve margir sjóræningjar voru í kringum eyjarnar.
Fyrsta dagblað eyjanna, The Bermuda Gazette, hóf útgáfu árið 1784. Ritstjórinn, Joseph Stockdale, fékk greitt fyrir að flytja til Bermúda ásamt fjölskyldu sinni og stofna dagblaðið. Hann kom líka með prentsmiðju og starfrækti fyrsta pósthús Bermúda. Dagblaðið var selt í áskrift og sent til áskrifenda, þannig að starfsmenn Stockdales gátu farið með póstinn í leiðinni gegn gjaldi.
19. öldin
Eftir að frelsisstríði Bandaríkjanna lauk hófst konunglegi breski sjóherinn handa við að bæta hafnaraðstöðu á Bermúda. Árið 1811 hófst vinna við stóran slipp á Írlandsey sem átti eftir að verða helsta flotastöð sjóhersins á Vestur-Atlantshafi. Breski herinn reisti virki til að gæta slippsins og jók viðbúnað sinn á eyjunum.
Í stríði Bretlands og Bandaríkjanna 1812 var árásum hrundið af stað frá Bermúda þar sem þá voru höfuðstöðvar breska hersins í Norðu-Ameríku og Vestur-Indíum, eftir að hafa verið fluttar þangað frá Halifax.
Árið 1816 víggirti James Arnold, sonur Benedict Arnold, flotastöð breska sjóhersins vegna hættu á gagnárásum frá Bandaríkjunum. Virkið er í dag Þjóðminjasafn Bermúda, sem geymir meðal annars sjóminjasafn.
Vegna nálægðar við suðvesturströnd Bandaríkjanna var Bermúda oft notuð í Þrælastríðinu sem bækistöð fyrir smygl milli Suðurríkjanna og Englands, til að forðast skip Norðurríkjanna sem höfðu sett á hafnbann. Þannig gátu þeir komið hergögnum frá Englandi sem voru keypt fyrir bómull. Old Globe Hotel í St. George's var miðstöð útsendara Suðurríkjanna. Það er núna varðveitt sem safn.
The New York Times sagði frá tilraun til uppreisnar meðal Búa á leið til Bermúda og að herlög væru í gildi á Darrell's-eyju.
20. og 21. öld
Snemma á 20. öld varð Bermúda vinsæll ferðamannastaður bandarískra og kanadískra ferðamanna sem komu þangað með skipum. Bandarísku tollalögin frá 1930 sem komu á verndartollum fyrir innfluttar vörur, leiddu til hnignunar útflutnings á landbúnaðarvörum frá Bermúda til Bandaríkjanna sem aftur varð til þess að ferðaþjónustan fékk aukið vægi. Eyjurnar voru miðstöð fyrir smygl á áfengi á bannárunum í Bandaríkjunum.
Á 3. áratugnum var Bermúdajárnbrautin stofnuð og náði yfir eyjuna endilanga, en hún var lögð niður 1948. Nú liggur hjóla- og göngustígur eftir gömlu járnbrautinni.
Eftir nokkrar misheppnaðar tilraunir tókst að fljúga sjóflugvél af gerðinni Stinson Detroiter til Bermúda frá New York-borg 1930, sem var í fyrsta sinn sem flogið var til eyjanna. Árið 1936 hóf Luft Hansa að gera tilraunir með flug á sjóflugvélum frá Berlín til Bermúda um Asóreyjar, með framhaldsflug til New York-borgar.
Árið 1937 hófu Imperial Airways og Pan Am reglulegt flug með sjóflugvélum frá New York og Baltimore til Darrel's-eyju. Í síðari heimsstyrjöld varð Hamilton Princess Hotel á Bermúda miðstöð fyrir ritskoðun. Allur póstur, útvarps- og símsendingar til Evrópu, Bandaríkjanna og Austurlanda fjær, var sendur gegnum miðstöðina þar sem 1200 ritskoðarar á vegum bresku öryggisþjónustunnar (BSC) fóru yfir skilaboðin áður en þau voru send áfram til áfangastaðar. BSC vann náið með bandarísku alríkislögreglunni og áttu þátt í handtökum margra njósnara öxulveldanna í Bandaríkjunum, þar á meðal Joe K-njósnahringsins.
Slippur konunglega sjóhersins og herliðið þar voru mikilvæg tekjulind fyrir eyjarnar fram á miðja 20. öld. Auk byggingarvinnu, keypti setuliðið mat og önnur efni frá kaupmönnum á eyjunum. Frá síðari heimsstyrjöld var Bandaríkjaher líka með aðstöðu á eyjunum, þar á meðal flugstöð og kafbátastöð. Bandaríkjaher var með viðbúnað á eyjunum til 1995.
Almennur kosningaréttur og tveggja flokka kerfi mótaðist á 7. áratugnum. Almennur kosningaréttur varð til með nýrri stjórnarskrá 1967, en áður hafði hann verið takmarkaður við eignastöðu.
Þann 10. mars 1973 var landstjóri Bermúda, Richard Sharples, myrtur af herskáum meðlimum Black Power-hreyfingarinnar. Umræður um mögulegt sjálfstæði áttu sér stað, en tillögunni var hafnað í þjóðaratkvæðagreiðslu árið 1995.
Í sumarólympíuleikunum 2020 varð Bermúda minnsta landsvæðið sem vann gullpening, þegar Flora Duffy vann fyrstu gullverðlaun Bermúda í þríþraut kvenna.
Landfræði
Bermúda liggur á nokkrum eldfjöllum við vesturmörk Þanghafsins í Atlantshafi, um 578 sjómílur aust-suðaustur af Hatterashöfða á Ytribanka Norður-Karólínu í Bandaríkjunum sem er næsta meginland.
Heiðmörk (Noregur)
thumb|right|100px|Skjaldarmerki fylkisins thumb|right|Staðsetning fylkisins Heiðmörk (norska: Hedmark) er fyrrum fylki í austur Noregi sem var 27.397 km² að. Höfuðstaðurinn í fylkinu var Hamar. Stærsta borgin í fylkinu var Ringsaker (Hringisakur). Fylkið er í landshlutanum Austurland.
Bermúda
Landfræði
Þótt Bermúda sé í eintölu eru eyjarnar 181 talsins, samtals 53,3 km² að flatarmáli. Stærsta eyjan er Main Island, sem stundum er kölluð Bermúda. Átta af stærri byggðu eyjunum eru tengdar saman með vegbrúm. Eyjarnar eru láglendar. Hæsti punktur þeirra er Town Hill á Main Island, 79 metrar yfir sjávarmáli.
Nokkur heiti á eyjum koma fyrir oftar en einu sinni í eyjaklasanum. Þannig eru tvær eyjar sem heita Long Island, þrjár víkur heita Long Bay og tvær heita Horsehoe Bay, tveir vegir sem liggja gegnum skörð heita Khyber Pass og tveir St. George's Town eru á Georgseyju í St. George's-sókn.
Bermúdaþríhyrningurinn dregur nafn sitt af Bermúda. Þar á samkvæmt goðsögninni að hafa orðið óvenjumikið af flugslysum og skipstöpum við dularfullar kringumstæður.
Stjórnmál
Bermúda er bresk hjálenda og framkvæmdavaldið er í höndum Bretakonungs, Karls 3., en landstjóri fer með það fyrir hans hönd á eyjunum. Landstjóri Bermúda er skipaður af drottningu að ráði ríkisstjórnar Bretlands. Rena Lalgie hefur verið landstjóri frá 14. desember 2020. Varalandstjóri er staðgengill landstjóra. Utanríkis- og varnarmál eru í höndum Bretlands, sem ber líka ábyrgð á því að eyjunum sé stjórnað í samræmi við góða stjórnsýslu. Allar breytingar á stjórnarskrá Bermúda þurfa að fá samþykki bresku stjórnarinnar. Bermúda er elsta hjálenda Bretlands með heimastjórn. Eyjarnar fengu takmarkaða sjálfstjórn með konunglegri yfirlýsingu árið 1620. Þing Bermúda er það fimmta elsta í heimi, á eftir Englandsþingi, Tynwald á Mön, Alþingi Íslendinga og Sejm í Póllandi.
Stjórnarskrá Bermúda tók gildi árið 1968 og hefur verið breytt nokkrum sinnum síðan. Forsætisráðherra Bermúda er stjórnarleiðtogi sem tilnefnir stjórnarmeðlimi sem landstjórinn skipar formlega í embætti. Löggjafarvaldið er í höndum þings sem situr í tveimur deildum, samkvæmt Westminster-kerfinu, með 11 manna öldungadeild sem skipuð er af forsætisráðherra, landstjóra og leiðtoga stjórnarandstöðunnar, og 36 manna fulltrúadeild sem er kosin til fimm ára með almennri leynilegri kosningu í einmenningskjördæmum.
Kosningar eru boðaðar á minnst fimm ára fresti. Síðast fóru kosningar fram árið 2017. Þá tók Framsækni verkamannaflokkurinn við völdum og Edward David Burt tók við embætti forsætisráðherra af Michael Dunkley frá Bermúdabandalaginu. Þetta voru einu tveir flokkarnir sem buðu fram.
Fá ríki eru með sendifulltrúa á Bermúda. Bandaríkin reka sendiráð á eyjunum auk þess að reka þjónustu Landamæraeftirlits Bandaríkjanna á L.F. Wade-alþjóðaflugvellinum. Bandaríkin eru helsta viðskiptaþjóð Bermúda. Þaðan koma 71% af innflutningi eyjanna, 85% af ferðamönnum og áætlaðar 163 milljónir dala í viðskiptum með tryggingar. Um 5% íbúa Bermúda eru bandarískir ríkisborgarar, eða 14% íbúa af erlendum uppruna.
Stjórnsýslueiningar
thumb|right|Sóknir á Bermúda Bermúda er skipt í níu sóknir og tvö sameinuð sveitarfélög.
Sameinuðu sveitarfélögin eru:
Tvö óformleg þorp eru á Bermúda:
Efnahagslíf
thumb|right|Hlutfallsleg skipting útflutningsafurða frá Bermúda árið 2019. Bermúda er aflandseyja og fjármálaþjónusta stendur undir 85% af vergri landsframleiðslu. Önnur stærsta stoð efnahagslífs á eyjunum er ferðaþjónusta með 5%. Það sem eftir er skiptist milli iðnaðar og landbúnaðar, sem eru þó mjög takmarkaðar greinar. Um 80% af matvælum á Bermúda eru innflutt.
Árið 1970 breytti landið um gjaldmiðil og skipti úr pundum í dali sem eru festir við bandaríkjadal á genginu 1:1, en bankar taka þjónustugjöld fyrir að skipta á gjaldmiðlunum.
Bermúda reiðir sig mest á aflandsfjármálaþjónustu og er skattaskjól með lágmarksreglur um fyrirtækjarekstur og enga tekjuskatta á fyrirtæki. Aftur á móti eru þar einir hæstu neysluskattar í heimi og skattur á innflutning. Fyrir íbúa jafngilda neysluskattar í reynd tekjuskatti og þeir standa undir öllum opinberum rekstri. Erlendir ríkisborgarar geta ekki auðveldlega stofnað bankareikninga eða keypt farsíma- og internetáskriftir.
Fyrirtæki á borð við Google hafa skráð tekjur sínar á Bermúda til að forðast skatta. Mörg alþjóðleg tryggingafyrirtæki eru skráð þar. Um 400 fyrirtæki í alþjóðlegri eigu eru með starfsstöðvar á Bermúda og um 15.000 skúffufyrirtæki með enga starfsemi eru skráð þar.
Íbúar
Íbúar Bermúda voru taldir vera um 64 þúsund árið 2019. Þéttleiki byggðar er um 1.338/km². Innfæddir Bermúdabúar eru um 70% íbúanna, en 30% eru aðfluttir, miðað við manntalið árið 2016.
Gunnóli
Gunnóli er íslenskt karlmannsnafn.
Bermúda
Menning
thumb|right|Gombey-dansarar frá Bermúda árið 2001. Menning Bermúda er af blönduðum uppruna líkt og íbúarnir og á rætur í frumbyggjamenningu, spænskri og karabískri menningu, og írskri og skoskri menningu, undir miklum áhrifum frá breskri menningu og afrókarabískri menningu. Gombey eru hefðbundnir dansar dansaðir í grímubúningum frá tímum þrælahalds á eyjunum. Ein þekktasta hljómsveit Bermúda er kalypsósveitin Talbot Brothers sem starfaði frá 1942 fram á 9. áratug 20. aldar.
Fyrsta bók eftir bermúdískan rithöfund sem vakti almenna athygli var The History of Mary Prince eftir fyrrum þrælinn Mary Prince. Bókin kom út árið 1831 þegar orðin var til hreyfing fyrir afnámi þrælahalds í Bretlandi. Ernest Graham Ingham sem er brottfluttur Bermúdabúi, gaf út nokkrar ferðabækur byggðar á dagbókum um aldamótin 1900. Þekktir bermúdískir samtímahöfundar eru Brian Burland og Angela Barry.
Reykjavíkurnætur (sjónvarpsþættir)
Reykjavíkurnætur voru íslenskir aðstæðukomedíuþættir í leikstjórn Agnars Jón Egilssonar sem einnig var höfundur handrits. Þættirnir voru sýndir vorið 2005 á Stöð 2. Aðalframleiðandi var Baltasar Kormákur. Stjórn kvikmyndatöku annaðist Jón Karl Helgason og klippari var Viðar Víkingsson. Sögn ehf. styrkti þættina.
Þættirnir fjölluðu um fjögur ungmenni á djammtímabilinu sínu. Þættirnir áttu að líkjast Vinum.
Leikarar voru Víkingur Kristjánsson, Þórunn Erna Clausen, Björn Hlynur Haraldsson og Inga María Valdimarsdóttir.
Þættirnir urðu sex talsins, fyrsti var sýndur þann 11. mars 2005 og sá síðasti 15. apríl 2005.
Andrew Wiles
Hann neitaði að gefast upp og hóf samstarf við Richard Taylor um þá stærðfræðilegu þætti sem á skorti til að sönnunin væri gild. Þann 25. október 1994 gaf Andrew Wiles út tvær ritgerðir, aðra stutta í samvinnu við Richard Taylor, en hina langa og algjörlega í eigin nafni. Til samans eru þessar ritgerðir fullkomin sönnun á síðustu reglu Fermats og innihalda miklar stærðfræðilegar nýjungar.
Þessi seinni sönnun er talin fullgild og 1997 var Andrew Wiles verðlaunaður fyrir sönnun sína.
William Wallace
Sir William Wallace (Uilleam Uallas á gelísku; William le Waleys á normannafrönsku ) (d. 23. ágúst 1305) var skoskur riddari og einn helsti leiðtogi Skota í skosku sjálfstæðisstríðunum.
Ásamt Andrew Moray sigraði Wallace her Englendinga í orrustu við Stirling-brú í september árið 1297. Hann var nefndur verndari Skotlands og gegndi þeirri stöðu þar til hann bað ósigur við Falkirk í júlí 1298. Í ágúst 1305 var Wallace handsamaður í Robroyston nærri Glasgow og framseldur Játvarði 1. Englandskonungi. Fyrir glæpi sína gegn enskum borgurum var Wallace hengdur og hálshöggvinn, innyfli hans brennd og lík hans bútað í fernt.
Eftir dauða sinn varð Wallace virtur og frægur langt fyrir utan heimaland sitt. Hann varð hetjan í ljóðinu The Wallace sem samið var á 15. öld og umfjöllunarefni ritverka eftir Sir Walter Scott og Jane Porter. Í dag er hann einna þekktastur vegna kvikmyndarinnar Braveheart sem kom út árið 1995 og vann Óskarsverðlaun sem besta myndin.
Fordómar
Fordómar er þær skoðanir og viðhorf sem hver og einn kemur með að tilteknu máli áður en viðkomandi hefur kynnt sér málið til hlítar, og þær hugmyndir sem fólk gerir sér um einhvern hlut að óreyndu eða lítt reyndu. Samsetning íslenska orðsins skýrir merkingu þess, „fyrirfram
Fordómahugtakið felur gjarnan í sér neikvæðar skírskotanir, þar er meiningin að neikvætt viðhorf einhvers til manna eða málefna byggi á takmarkaðri þekkingu eða reynslu á því sem dæmt er um og sé þar af leiðandi ónákvæmt eða rangt. Neikvæðir fordómar eru fyrirbæri sem sjá má á öllum sviðum samfélagsins, hjá öllum hópum þess og hjá fólki á öllum aldri, og fela þeir í sér hugsunarferli sem kann að leiða til mismununar, til dæmis á grundvelli kyns, kynþáttar, aldurs, fötlunar eða annars slíks. Jákvæðir fordómar eru jákvæðar hugmyndir sem fólk gefur sér fyrirfram um annað fólk eða fyrirbæri og kunna að reynast jafn rangar (eða réttar) og neikvæðir fordómar. Hugmyndir nútímans um fordóma hvíla á stoðum kenninga upplýsingastefnunnar, svo sem hugmynda prússneska heimspekingsins Immanuels Kant um upplýsingu og um mennska dómgreind.
Draumalandið
Draumalandið - sjálfshjálparhandbók handa hræddri þjóð er bók eftir Andra Snæ Magnason. Hún er ádeila á hina svokölluðu stóriðjustefnu íslenskra stjórnvalda, kennslubók í að afhjúpa blekkingu og leiðbeining um leiðir til að marka nýja stefnu. Bókin vann Íslensku bókmenntaverðlaunin árið 2006.
Bókin hefur vakið mikla athygli og er að einhverju leyti ástæða þess að Andra var boðið að halda fyrirlestur árið 2006 í virtri fyrirlestraröð Cornell háskólans.
Kvikmynd byggð á efni bókarinnar var frumsýnd 2009.
Frétt
Fréttir eru upplýsingar um það hvað er að gerast í heiminum og hvað stendur helst upp úr.
Miä sünnüs Eventonan aktual Jornalismo
Grundarkampur
Grundarkampur er gamli staðurinn þar sem verslun hófst og byggð myndaðist í Grundarfirði, en greint er frá skipakomum þangað allt frá Landnámsöld. En þarna höfðu kaupmenn aðstöðu á tímum einokunarverslunarinnar. Grundarkampur er í landi Grundar og var við suðaustanverðan botn Grundarfjarðar. Er þetta malarkampur, frekar hrjóstrugur og kaldur um að lita. Hinn 18. ágúst 1786 varð hann einn hinna sex kaupstaða sem stofnaðir voru með konungsúrskurði en hinir kaupstaðirnir voru Akureyri, Reykjavík, Ísafjörður, Eskifjörður og að síðustu Vestmannaeyjar. Þeir áttu að vera miðstöðvar fyrir iðnað, verslun og útgerðar hver í sínum landsfjórðungi.
Á Grundarkampi var verslun fram eftir 19. öld en missti hann þó kaupstaðarréttindi sín árið 1836 eins og allir hinir staðirnir fyrir utan Reykjavík, en hélt Grundarkampur þó verslunarstaðaréttindum sínum. Verslunarstaðurinn var síðan fluttur í Grafarnes, aðeins nær miðju fjarðarbotnsins, við lok 19. aldar og fékk löggildingu þar árið 1897.
Frakkar koma mikið við sögu í Grundarfirði og áttu þeir lengi samastað á Grundarkampi, allt að aldamótunum 1800. Þeir voru með kirkju, sjúkrahús og ýmiskonar þjónustu sem þeir buðu upp á við skipaflota sinn. Svo þegar Frakkar hættu rekstri sínum á Grundarkampi tóku þeir allar byggingar með sér sem og grófu upp jarðneskar leifar landa sinna og fluttu allt með sér. Má segja að þeir hafi flutt bæinn með sér í heilu lagi. Í dag er Grundarfjörður í vinabæjarsambandi við bæinn Paimpol á Bretagne skaga í Frakklandi. Til eru vinabæjarfélög í báðum bæjum, nokkrar götur beggja vegna Atlantshafsins bera Grundfirsk/Paimpolsk nöfn og margvíslegir hlutir ertu til vegna þessarar löngu sögu.
Hægt er að fræðast meira um Grundarkamp í Eyrbyggjasögu.
1476
thumb|right|[[Lundúnabrú árið 1616.]] Árið 1476 (MCDLXXVI í rómverskum tölum)
Á Íslandi
Fædd
Erlendis
Fædd
Dáin
Lottó
Lottó er getraunaleikur sem Íslensk Getspá heldur úti var fyrst með 5 tölur í hverri röð og síðan 42 talna úrval. Upphaflega voru 32 mismunandi tölur, en þeim fjölgaði í 38 í september 1988, síðan í 40 í maí 2008 og loks í 42 í júní 2022. Við það minkuðu vinningslíkurnar úr 201.376 í 501.942, síðan aftur í 658.008 og að lokum í 850.668.
Saga lottós
Fyrsti lottómiðinn var keyptur 22. nóvember 1986 af Steingrími Hermannsyni en á þeim tíma var Lottó kallað „Lottó 5/32“. Fyrsti úrdrátturinn fór svo fram 29. nóvember 1986 í Ríkissjónvarpinu.
Vinningslíkur
Líkurnar á að fá 5 aðaltölur réttar:
Líkurnar á að fá 4 aðaltölur réttar og bónustölu:
Líkurnar á að fá 4 aðaltölur réttar:
Gunnröður
Gunnröður er íslenskt karlmannsnafn.
Lottó
Vinningslíkur
Líkurnar á að fá 3 aðaltölur réttar og bónustala:
Líkurnar á að fá 3 aðaltölur réttar:
Líkurnar á að fá 2 aðaltölur réttar og bónustölu:
Snjókarl
thumb|Snjókarl fyrir framan [[hemavist Menntaskólans á Akureyri]] thumb|left|Snjókarl í Þýskalandi thumb|Snjókarl, video Snjókarl er fígúra, oftast í mannlegri mynd gerð úr snjó. Vinsælt er, sérstaklega meðal barna að byggja þá ásamt snjóhúsum og að fara í snjókast.
Rívnefylki
Rívnefylki (Á úkraínsku: Рі́вненська о́бласть - með latnesku stafrófi: Rivnenska oblast) er fylki í Úkraínu.
Hajnówka
thumbnail Hajnówka er borg í Białystok-héraði austarlega í Póllandi við ána Leśna Prawa. Íbúar voru 21.442 árið 2014.
Ljóð vega salt
Ljóð vega salt er fyrsta ljóðabók Sigurðar Pálssonar skálds. Bókin kom út árið 1975. Útgefandi var Heimskringla.
Ambrosius Illiquad
Ambrosius Illiquad (Illiqvod, Illequath, Illequad; nafnið er skrifað á ýmsa vegu í fornbréfum) var hirðstjóri á Íslandi á 15. öld, líklega 1491-1493.
Árið 1491 hélt hann þingfund í Spjaldhaga í Eyjafirði og sótti þar mál gegn Bjarna Ólasyni í Hvassafelli, sem talinn var sekur um sifjaspell með Randíði dóttur sinni. Björn annálaritari á Skarðsá segir að í það skipti hafi hirðstjóranum ekki tekist að fá Bjarna dæmdan til að greiða sekt vegna Hvassafellsmála af því að hann naut liðsinnis Páls Brandssonar á Möðruvöllum, sem hafði með sér „ellefutíu menn hertygjaða“. Sumarið eftir reið Ambrosius aftur norður og þá var Bjarni dæmdur á þriggja hreppa þingi í Spjaldhaga til að sæta upptöku eigna sinna, sem skyldu skiptast til helminga milli konungs og Ólafs Rögnvaldssonar Hólabiskups.
Vitað er að Ambrósíus var enn hirðstjóri vorið 1493 því þá gaf hann út bréf á Bessastöðum þar sem hann titlaði sig höfuðsmann og hirðstjóra yfir öllu Íslandi. Líklega hefur hann farið utan það sumar.
Végerður
Végerður er íslenskt kvenmannsnafn.
Þengill
Þengill er íslenskt karlmannsnafn.
Herlaug
Herlaug er íslenskt kvenmannsnafn.
Kvennaskólinn í Reykjavík
thumb|275px|Kvennaskólinn í Reykjavík Kvennaskólinn í Reykjavík, eða Kvennó er íslenskur framhaldsskóli í Reykjavík sem stofnaður var árið 1874. Kvennaskólinn býður upp á þriggja ára bóknám til stúdentsprófs á þremur námsbrautum; félagsfræðabraut, málabraut og náttúrufræðibraut. Skólinn byggist á bekkjakerfi en þó verður einhver skörun síðustu tvö árin er nemendum býðst takmarkað val. Í skólanum eru um 650 nemendur og starfsmenn eru 55. Skólameistari er Kolfinna Jóhannesdóttir og Ásdís Arnalds er aðstoðarskólameistari.
Saga skólans
Aðdraganda að stofnun skólans má rekja til ávarps sem birtist í blaðinu Þjóðólfi árið 1871 og var undirritað af 25 konum. Kvennaskólinn í Reykjavík var stofnaður af hjónunum Þóru og Páli Melsteð árið 1874, sem bæði höfðu komið að birtingu ávarpsins. Kvennaskólinn er því einn af elstu skólum landsins. Þóra var fyrsti skólastjóri skólans en Ingibjörg H. Bjarnason tók við starfi skólastjóra um 1906 eftir að hafa kennt þar þrjú undanfarin ár og gegndi því starfi til dauðadags 1941. Eins og nafnið gefur til kynna var skólinn eingöngu fyrir stelpur, en því var breytt 1977 þegar piltum var veitt innganga til náms við skólann. Í dag eru piltar tæpur þriðjungur nemenda. Skólinn varð framhaldsskóli 1979 og fyrsti stúdentahópurinn útskrifaðist 1982.
Skólinn í dag
Skólinn er til húsa að Fríkirkjuvegi 9 og Þingholtsstræti 37. Þetta hús er í daglegu tali kallað Uppsalir. Íþróttakennslan fer fram í leikfimissalnum í miðbæjarbyggingu Kvennaskólans. Nokkrar sérstofur eru í skólanum, t.d. fyrir líffræði, efna- og eðlisfræði, listgreinar og nokkur tungumál.
Skólinn vinnur mörg alþjóðlega samskiptaverkefni á hverju ári. Á síðustu árum hefur skólinn t.d. unnið með skólum frá Danmörku, Svíþjóð, Frakklandi, Þýskalandi, Belgíu, Írlandi, Rúmeníu og Tékklandi. Nemendur, kennarar og stjórnendur hafa fengið heimsóknir frá og farið í heimsóknir til viðkomandi landa.
Kvennskælingurinn Laufey Haraldsdóttir varð fyrsta stúlkan til að sigra í Gettu betur þegar lið Kvennó fór með sigur af hólmi gegn MR vorið 2011.
Húsnæði Kvennaskólans
Skólinn var fyrst til húsa í gamla kvennaskólahúsinu við Austurvöll en flutti í núverandi húsnæði á Fríkirkjuvegi 1909. Veturinn 2011 fékk skólinn svo húsnæði Reykjavíkurborgar - Gamla Miðbæjarskólann til afnota undir starfsemi sína og verður haustönn 2011 fyrsta önnin sem sú bygging mun nýtast við kennslu í Kvennaskólanum.
Sæði
thumb|200px|Sæði karlmanns í [[ræktarskál]]
Ljóð vega menn
Ljóð vega menn er önnur ljóðabók Sigurðar Pálssonar skálds. Bókin kom út árið 1980, Mál og menning gaf bókina út.
Kharkívfylki
Kharkívfylki (Á úkraínsku: Харківська́ о́бласть - með latnesku stafrófi: Kharkivska oblast) er fylki í Úkraínu. Höfuðborgin er Kharkív, önnur stærsta borg Úkraínu.
Gunnsteinn
Gunnsteinn er íslenskt karlmannsnafn.
Real Unión
Real Unión Club de Irún, S.A.D. eða Real Unión er spænskt knattspyrnufélag sem stofnað var árið 1915 í bænum Irún í Baskalandi. Það var eitt af sterkari félögum Spánar á öðrum og þriðja áratugnum og var meðal stofnenda La Liga en hefur í seinni tíð verið í neðri deildunum. thumb|261x261px|Úrslitaleikur Copa Del Rey árið 1924
Saga
Félagið var stofnað við samruna tveggja knattspyrnuliða í Irún, Irún Sporting Club og Racing Club de Irún, það síðarnefnda hafði orðið bikarmeistari árið 1913 eftir sigur á Athletic Bilbao í endurteknum úrslitaleik. Hið sameinaða félag tók í fyrstu upp nafnið Unión Club Irún en breytti því eftir að Alfons 13. Spánarkonungur gaf því konunglega stöðu.
Þegar La Liga var stofnuð árið 1928 var Real Unión meðal keppnisliða. Félagið náði hæst sjötta sæti af tíu og hafnaði á botninum á sínu fjórða keppnistímabili. Það hefur aldrei aftur komist í efstu deild á Spáni og varið mestum tíma í þriðju og fjórðu efstu deild. Frá árinu 1942 hefur Real Unión þrívegis komist upp í næstefstu deild, síðast árið 2009, en í hvert skipti fallið jafnharðan.
Engeyjarrif
Engeyjarrif eða Engeyjarboði er langt og mjótt rif sem liggur í sveig suður úr Engey á Kollafirði, undan ströndum Reykjavíkur. Rifið kemur ekki upp nema á háfjöru en oft er hægt að sjá sjó brjóta á því. Stór ljósbauja beint gegnt innsiglingunni í Reykjavíkurhöfn markar enda rifsins.
Vélaug
Vélaug er íslenskt kvenmannsnafn.
Viðeyjarstofa
thumb|350|Viðeyjarkirkja og Viðeyjarstofa
Viðeyjarstofa er stórt, gamalt steinhús í Viðey á Kollafirði. Hún er elsta hús Reykjavíkur og jafnframt elsta steinhús Íslands, byggð á árunum 1753-1755 sem embættisbústaður fyrir Skúla Magnússon landfógeta. Upphaflega átti húsið einnig að vera bústaður stiftamtmanns en af því varð þó ekki. Arkitekt Viðeyjarstofu var Daninn Nicolai Eigtved, sem meðal annars teiknaði Amalienborg í Kaupmannahöfn. Við hlið hússins stendur Viðeyjarkirkja, sem Skúli lét reisa nokkrum árum síðar.
Íslenska ríkið gaf Reykjavíkurborg Viðeyjarstofu árið 1986 á 200 ára afmæli borgarinnar og voru þá gerðar umtalsverðar endurbætur á húsinu og breytingar til að það gæti nýst sem veitingahús. Arkitekt breytinganna var Þorsteinn Gunnarsson.
Vestur-Agðir
thumb|right|100px|Skjaldarmerki fylkisins thumb|right|Staðsetning fylkisins Vestur-Agðir (norska: Vest-Agder) er fyrrum fylki Noregs, 7.276 km². Höfuðstaðurinn og stærsta borgin í fylkinu var Kristiansand. Árið 2020 sameinaðist það Austur-Ögðum og varð Agðir. Það er í landshlutanum Suðurland.
Stefndi
Stefndi er aðili í dómsmáli sem hefur verið stefnt til að mæta fyrir dóm á viðkomandi dómstigi. Hugtakið er notað þegar önnur sérhæfðari hugtök eiga ekki við, svo sem varnaraðili, gagnáfrýjandi, eða réttargæslustefndi. Gagnstefndi er tilvísun í stefnanda dómsmáls fyrir héraðsdómi þegar fjallað er um gagnsök sem hinn stefndi hefur borið fram í sama máli. Réttargæslustefndi er notað yfir aðila sem hefur verið stefnt til réttargæslu í viðkomandi máli en engin dómkrafa er á hendur þeim aðila né getur sá aðili borið upp eigin dómkröfu í því máli, en honum er gefinn kostur á málflutningi til að verja sína eigin hagsmuni af niðurstöðu málsins.
Fannar Sveinsson
Fannar Sveinsson (f. 1988) er íslenskur sjónvarpsmaður. Hann er aðalega þekktur fyrir að vera Hraðfrétta Fannar en hann lék í sjónvarpsþáttunum Hraðfréttum á RÚV frá 2012 - 2016. Hann er einnig höfundur handrits á Venjulegi fólki og Sápuni, þar sem hann er einnig leikstjóri. Fannar er einnig vinsæll á samfélagsmiðlum.
Hermína
Hermína er íslenskt kvenmannsnafn.
Ljóð vega gerð
Ljóð vega gerð er þriðja ljóðabók Sigurðar Pálssonar. Bókin var gefin út af forlaginu Iðunni árið 1982. Kápuna prýddi mynd eftir listamanninn Þórð Hall.
Þeyr (mannsnafn)
Þeyr er íslenskt karlmannsnafn.
Galdrakarlinn í Oz
thumb|right|Kápa frumútgáfunnar frá árinu 1900. Galdrakarlinn í Oz er barnasaga sem kom upphaflega út árið 1900. Sagan hefur verið kvikmynduð og lék Judy Garland þar aðalhlutverk Dorothy.
Khersonfylki
Khersonfylki (Á úkraínsku: Херсо́нська о́бласть - með latnesku stafrófi: Khersónska óblastʹ) er fylki í suður-Úkraínu. Höfuðborgin er Kherson.
London Gatwick-flugvöllur
thumb|250px|Suðurflugstöðvarbyggingin í Gatwick. London Gatwick-flugvöllur eða Gatwick (IATA: LGW, ICAO: EGKK) er annar stærsti flugvöllur í London og annar fjölsóttasti á Bretlandi á eftir Heathrow-flugvelli. Árið 2008 var hann 28. fjölsóttasti flugvöllur í heimi eftir fjölda ferðamanna, og sá 9. fjölsóttasti eftir fjöldi alþjóðlegra ferðamanna. Hann er fjölsóttasti flugvöllur í heimi með eina flugbraut.
Gatwick er 5 km norðan megin við Crawley í Vestur-Sussex, og 45,7 km sunnan megin við London. Flugvöllurinn er í eigu og undir stjórn BAA, sem á og stjórnar sex öðrum breskum flugvöllum. Fjöldi ferðamannanna náði hámarki árið 2007 þegar í fyrsta sinn notuðu yfir 35 milljónir manna flugvöllinn. Samt sem áður dróu úr fjölda ferðamanna um 2,9% árið 2008 þegar 34.205.887 manns og 263.653 flugvélar notuðu flugvöllinn. Haldið var upp á 50 ára afmæli flugvallarins árið 2008, Elísabet 2. Bretadrottning opnaði flugvöllinn þann 9. júní 1958.
Yfirleitt starfa leiguflugfélög ekki frá Gatwick, heldur nota þau hann sem höfuðstöðvar fyrir London og suðaustursvæði Englands. Flugfélögin Aer Lingus, British Airways, EasyJet og Virgin Atlantic hafa höfuðstöðvar í Gatwick. Það eru líka sum leiguflugfélög staðett þar, til dæmis Monarch Airlines, Thomas Cook Airlines og Thomson Airways.
Véný
Véný er íslenskt kvenmannsnafn.
Svínasúpan
Svínasúpan er sjónvarpsþáttur sem sýndir voru á Stöð 2 á árunum 2003 - 2004. Óskar Jónasson var leikstjóri í báðum þáttaröðum og þættirnir voru framleiddir af Storm. Þáttaraðirnir voru tvær talsins. Leikarar þáttarins eru Auðunn Blöndal sjónvarpsmaður, Edda Björg Eyjólfsdóttir leikona, Guðlaug Elísabet Ólafsdóttir leikkona, Pétur Jóhann Sigfússon leikari, Sverrir Þór Sverrisson (Sveppi) sjónvarpsmaður og Sigurjón Kjartansson tónlistarmaður og útvarpsmaður. Jón Gnarr bættist svo við í annari þáttaröð. Höfundar hrandrits voru Auðunn Blöndal, Pétur Jóhann Sigfússon, Sigurjón Kjartansson, Sverrir Þór Sverrisson og Þrándur Jensson í báðum þáttaröðum. Yfirumsjón handrits sá Sigurjón Kjartansson um. DVD diskur Svínasúpunnar fór í gullsölu og mæðrastyrksnefnd var veitt eintök af myndisknum við afhendingu gullplötunnar.
Þættirnir voru í báðum þáttaröðum átta talsins.
Ljóð námu land
Ljóð námu land er fjórða ljóðabók Sigurðar Pálssonar. Bókin kom út hjá Forlaginu árið 1985.
Fjallapuntur
Fjallapuntur (fræðiheiti: Deschampsia cespitosa subsp. alpina, áður Deschampsia alpina) er plöntutegund af grasætt og er algeng grastegund á Íslandi.
Rökleysa
Rökleysa (latína: non sequitur sem þýðir ‚það fylgir ekki‘) í formlegri rökfræði er röksemd þar sem ályktunina leiðir ekki af forsendunni. Ályktunin getur þó verið sönn en röksemdin er þrátt fyrir það rökvilla. Allar formlegar rökvillur eru ákveðnar gerðir rökleysu.
Dæmi um rökleysur
Sérhver röksemd sem tekur á sig eftirfarandi mynd er dæmi um rökleysu:
Fyrra dæmið heitir játun bakliðar en seinna dæmið heitir neitun forliðar. Rökleysur sem þessar stafa af því að fólk ruglast í meðferð á gildum ályktunarreglum eins og jákvæðri játunarreglu og neikvæðri neitunarreglu
Johnossi
Johnossi er sænsk rokkhljómsveit. Hljómsveitin var stofnuð árið 1996.
Markhyggja
Markhyggja (teleologia) er sú hugmynd að endanleg útskýring á orsökum fyrirbæris, atburðar eða athafnar verði að hafa skírskotun til tilgangs eða ætlunar, það er að segja vísa til þess marks sem stefnt var að. Þannig hafi hver hlutur markmið eða tilgang með tilveru sinni og það sé eðli hlutanna að þjóna þeim tilgangi. Hnífur hafi þann tilgang að skera og sjónvarp þann tilgang að sýna myndir.
San Antonio
thumb|right|San Antonio River Walk San Antonio er borg í Texas í Bandaríkjunum. Hún heitir í höfuðið á heilögum Antoníusi frá Padúa, en spænskur leiðangur áði í dalnum á nafnadegi hans árið 1691. Borgin stendur við San Antonio-ána og trúboðskirkjan Alamo þar sem orrustan um Alamo fór fram árið 1836 er í borginni. Borgin er vinsæll viðkomustaður ferðamanna og um 20 milljónir manna heimsækja borgina árlega. Meðal þess sem dregur ferðamenn að er San Antonio River Walk, net gangbrauta og brúa við ána þar sem hún rennur gegnum borgina.
Khmelnytskyjfylki
Khmelnytskyjfylki (Á úkraínsku: Хмельни́цька о́бласть - með latnesku stafrófi: Khmelnytska oblast) er fylki í Úkraínu. Höfuðborgin er Khmelnytskyi. Borgin og fylkið eru bæði nefnd eftir kósakkaleiðtoganum Bohdan Khmelnytskyj.
Houston
thumb|right|Houston, Texas Houston er stærsta borg Texas í Bandaríkjunum. Hún er fjórða stærsta borg Bandaríkjanna með yfir tvær milljónir íbúa. Borgin er þekkt fyrir olíuiðnað. Höfnin í Houston er sjötta stærsta höfn heims og stærsta útflutningshöfn Bandaríkjanna. Borgin heitir í höfuðið á Sam Houston sem varð tvisvar forseti Texas um það leyti þegar borgin var sett á stofn upp úr 1836.
Jónas Jónassen
Jónas var fæddur í Reykjavík, sonur Þórðar Jónassen háyfirdómara og stiftamtmanns og konu hans Dorotheu Sophiu Lynge. Hann tók stúdentspróf frá Lærða skólanum 1860 og lauk prófi í læknisfræði frá Kaupmannahafnarháskóla 1866. Hann var staðgengill Jóns Hjaltalín landlæknis frá apríl til júní 1867 og var árið 1868 settur aðstoðarmaður hans við læknakennslu og um leið sýslulæknir í Kjósarsýslu og Borgarfjarðarsýslu. Sama ár varð hann læknir við sjúkrahúsið í Reykjavík. Árið 1873 varð hann héraðslæknir í Reykjavíkurhéraði og gegndi því embætti allt til 1895.
Þegar Jón Hjaltalín var leystur frá embætti 1881 vegna elli og sjóndepru var Jónas settur til að gegna embættinu og áttu flestir von á að hann fengi það, enda þótti hann hæfur læknir og var vinsæll. Hann var líka vel menntaður, fór nokkrum sinnum til Danmerkur til að stunda framhaldsnám og varði doktorsritgerð um sullaveiki á Íslandi við Kaupmannahafnarháskóla 30. júní 1882. Þó fór svo að Daninn Schierbeck var skipaður í embættið 1882 og tók við í nóvember það ár eftir að hafa staðist íslenskupróf sem var skilyrði fyrir embættisveitingunni. Urðu allmiklir flokkadrættir, bæði meðal Reykvíkinga og Íslendinga í Kaupmannahöfn, vegna þessa. Samstarf þeirra Schierbecks og Jónasar var því ekki alltaf sem best og þeir deildu meðal annars töluvert um sjúkrahússbyggingu í Reykjavík en þar urðu sjónarmið Jónasar ofan á.